**Christián Jaroš** (s. 2. huhtikuuta 1996 Košice, Slovakia) on slovakialainen jääkiekkopuolustaja. Jaroš laukoo oikealta.

Pelityyli
---------

*The Sports Forecaster* -sivuston mukaan Jaroš on lahjakas all around puolustaja, jolla on hyvin kokoa ja voimaa viivapuolustajan rooliin. Jaroš luistelee kokoisekseen melko hyvin ja hänellä on myös kohtalaisen hyvät hyökkäyspään taidot. Jarošin tulisi kuitenkin kehittää itseään fyysisesti kokonaisvaltaisemmaksi pelaajaksi ja sijoittua ajoittain paremmin omassa päässä.

Elite Prospects -sivuston Vladimír Kubíkin mukaan Jaroš on fyysinen puolustaja, joka taklaa kovaa ja liikkuu isoon kokoonsa nähden sulavasti. Kubíkin mukaan hän pelaa erinomaisesti omassa päässä, mutta voisi olla parempi hyökkäävä puolustaja ennen kaikkea laukomalla useammin. Jaroš laukoo oikealta.

Ura
---

### Seuraura

Jaroš on HC Košicen kasvatti. Hän oli kaudella 2012–2013 seuran B-nuorten tehokkain puolustaja tehtyään 15 ottelussa pelipaikkaansa nähden hyvät tehot 3+17=20. Dinamo Riika varasi Jarošin 68. pelaajana KHL:n varaustilaisuudessa 2013. Hän siirtyi kaudeksi 2013–2014 Ruotsiin ja Luleå HF:n J18-junioreihin, joiden tehokkain puolustaja Jaroš oli J18 Allsvenskanissa tehoilla 7+6=13.

Kaudella 2014–2015 Jaroš nousi Luleån J20-junioreiden varakapteeniksi. Syyskuussa 2014 hän teki kevääseen 2017 ulottuvan sopimuksen seuran SHL-joukkueen kanssa, jossa Jaroš myös debytoi kauden aikana. Hän teki SHL-debyyttinsä 9. lokakuuta 2014 vieraissa Linköpings HC:tä vastaan. Jaroš pelasi siellä 25 runkosarja- ja viisi Mestarien liigan ottelua tehden yhden syöttöpisteen. Hän voitti kauden Mestarien liigan mestaruuden. Jaroš pelasi kauden aikana miesten pelejä myös kuusi ottelua lainalla HockeyAllsvenskan-joukkue Asplöven HC:ssä.

Ottawa Senators varasi Jarošin viidennellä kierroksella 139. pelaajana NHL:n varaustilaisuudessa 2015. Hän pelasi ison osan kaudesta 2015–2016 lainalla Asplövenissä, mutta Jaroš vakiinnutti loppukaudella paikkansa Luulajan SHL-joukkueessa, jossa hän pelasi kaikkiaan 25 runkosarja-, kymmenen playoff- ja neljä CHL-ottelua. Joulukuussa 2016 Jaroš teki kolmivuotisen jatkosopimuksen Luulajan kanssa.

Toukokuussa 2017 Jaroš teki kolmivuotisen tulokassopimuksen Ottawa Senatorsin kanssa. Syksyn harjoitusleirin päätteeksi seura lähetti hänet AHL-joukkue Belleville Senatorsin vahvuuteen. Jaroš kuitenkin nostettiin yhdessä Thomas Chabotin kanssa Ottawan NHL-joukkueeseen pian kauden alettua, kun Erik Karlsson ja Johnny Oduya olivat sivussa kokoonpanosta. Hän teki NHL-debyyttinsä runkosarjan kolmannella kierroksella 10. lokakuuta 2017 vieraissa Vancouver Canucksia vastaan. Jaroš sai ottelussa jääaikaa 6.22 minuuttia.

Marraskuussa 2020 Jaroš teki Senatorsin kanssa yksivuotisen jatkosopimuksen.

Tammikuussa 2021 Senators kauppasi Jarošin San Jose Sharksiin vaihdossa Jack Korpackaan ja seitsemännen kierroksen varausvuoroon vuoden 2022 varaustilaisuudessa.

Heinäkuussa 2021 Sharks kauppasi Jarošin New Jersey Devilsiin vaihdossa Nick Merkleyhyn.

### Maajoukkueura

Jaroš edusti Slovakiaa MM-kilpailuissa vuonna 2016. Yhteensä hän on pelannut 16 A-maaottelua tehopistein 2+2=4.

Jaroš pelasi myös alle 20-vuotiaiden MM-kilpailuissa vuosina 2015 ja 2016, joista ensimmäinen turnaus päättyi pronssiin. Jaroš voitti Slovakian sisäisen tehotilaston lukemalla +2 ja valmennus valitsi hänet joukkueensa turnauksen yhdeksi kolmesta parhaasta pelaajasta. Vuoden 2016 turnauksessa Jaroš toimi Slovakian kapteenina. Hänet valittiin turnauksen Valko-Venäjää vastaan pelatun ottelun päätteeksi joukkueensa ottelun parhaaksi pelaajaksi.

Jaroš pelasi myös alle 18-vuotiaiden MM-kilpailuissa vuonna 2014, jolloin valmennus valitsi hänet Slovakian turnauksen yhdeksi kolmesta parhaasta pelaajasta. Jaroš valittiin myös Yhdysvaltoja vastaan pelatun puolivälieräottelun päätteeksi joukkueensa ottelun parhaaksi pelaajaksi. Hän pelasi myös alle 18-vuotiaiden Ivan Hlinkan muistoturnauksessa vuonna 2013.

Muuta
-----

Jarošin serkku Erik Černák pelaa NHL-joukkue Tampa Bay Lightningin organisaatiossa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2013–2014 | Luleå HF | SuperElit | 3 | 1 | 3 | 4 | 0 | – | – | – | – | – | U18 | 5 | 1 | 1 | 2 | 6 |
| 2014–2015 | Asplöven HC | Allsvenskan | 6 | 0 | 1 | 1 | 0 | – | – | – | – | – | JMM | 7 | 0 | 1 | 1 | 8 |
|  | Luleå HF | SuperElit | 23 | 4 | 8 | 12 | 74 | 3 | 0 | 1 | 1 | 6 |
|  | Luleå HF | SHL | 25 | 0 | 1 | 1 | 6 | – | – | – | – | – |
| 2015–2016 | Asplöven HC | Allsvenskan | 22 | 2 | 3 | 5 | 53 | – | – | – | – | – | JMM | 5 | 1 | 1 | 2 | 2 |
|  | Luleå HF | SHL | 25 | 0 | 5 | 5 | 45 | 10 | 0 | 3 | 3 | 20 | MM | 5 | 2 | 0 | 2 | 10 |
| 2016–2017 | Luleå HF | SHL | 36 | 5 | 8 | 13 | 22 | – | – | – | – | – |
| 2017–2018 | Belleville Senators | AHL | 44 | 3 | 13 | 16 | 43 | – | – | – | – | – | MM | 7 | 1 | 0 | 1 | 0 |
|  | Ottawa Senators | NHL | 2 | 0 | 0 | 0 | 0 | – | – | – | – | – |
| 2018–2019 | Ottawa Senators | NHL | 61 | 1 | 9 | 10 | 27 | – | – | – | – | – | MM | 4 | 0 | 2 | 2 | 2 |
|  | Belleville Senators | AHL | 1 | 0 | 0 | 0 | 0 | – | – | – | – | – |
| 2019–2020 | Belleville Senators | AHL | 34 | 2 | 13 | 15 | 14 | – | – | – | – | – |
|  | Ottawa Senators | NHL | 13 | 0 | 3 | 3 | 6 | – | – | – | – | – |
| 2020–2021 | San Jose Sharks | NHL | 7 | 0 | 1 | 1 | 2 | – | – | – | – | – |
|  | San Jose Barracuda | AHL | 11 | 0 | 3 | 3 | 2 | – | – | – | – | – |
| 2021–2022 | New Jersey Devils | NHL | 11 | 0 | 0 | 0 | 2 | – | – | – | – | – | OQ | 3 | 0 | 0 | 0 | 22 |
| 2022–2023 | Avangard Omsk | KHL | 24 | 3 | 6 | 9 | 4 | – | – | – | – | – |
|  | TsSKA Moskova | KHL | 16 | 0 | 3 | 3 | 12 | – | – | – | – | – |
| 5 kautta | yhteensä | NHL | 94 | 1 | 13 | 14 | 37 | – | – | – | – | – |
| 4 kautta | yhteensä | AHL | 90 | 5 | 29 | 34 | 59 | – | – | – | – | – |
| 3 kautta | yhteensä | SHL | 86 | 5 | 14 | 19 | 73 | 10 | 0 | 3 | 3 | 20 |

Lähteet
-------

* Christián Jaroš The Internet Hockey Databasessa (englanniksi)
* Christián Jaroš *Elite Prospects*. Everysport Media Group AB.  (englanniksi)

### Viitteet

1. ↑  Christian Jaros Stats, Profile, Bio, Analysis and More *sportsforecaster.com*. XML Team Solutions, LLC. Viitattu 19.1.2018. (englanniksi)
2. 1 2 3 4 5 6 7 8  Christián Jaroš *Elite Prospects*. Everysport Media Group AB.  (englanniksi) Viitattu 8.12.2014.
3. ↑  Hedlund, Robert: Treårsavtal med 18-årig back *luleahockey.se*.  11.9.2014. Luleå Hockey Drift AB. Viitattu 9.1.2015. (ruotsiksi)
4. ↑  Game detail: 09 Oct 2014, Linköping HC – Luleå Hockey *Eurohockey.com*.  9.10.2014. European Ice Hockey Online AB & eSports.cz s.r.o. Viitattu 19.1.2018. (englanniksi)
5. ↑  Jaros lånas in  27.10.2014. Asplöven HC.  Arkistoitu 6.5.2015. Viitattu 26.5.2015. (ruotsiksi)
6. ↑  Hedlund, Robert: Treårsavtal med Christian Jaros *luleahockey.se*.  16.12.2016. Luleå Hockey Drift AB. Viitattu 23.3.2017. (ruotsiksi)
7. ↑  Senators sign defenceman Christian Jaros to entry-level contract  30.5.2017. OTTAWA:  Ottawa Senators. Viitattu 30.5.2017. (englanniksi)
8. ↑  MM-kisoissakin nähty puolustaja solmi NHL-sopimuksen *Sportti.com*.  30.5.2017. Sport Content Oy. Viitattu 19.1.2018.
9. ↑  Senators reduce training camp roster by 22 players  23.9.2017. OTTAWA:  Ottawa Senators. Viitattu 19.1.2018. (englanniksi)
10. ↑  Woodley, Kevin: Karlsson, Oduya doubtful for Senators against Canucks *NHL.com*.  10.10.2017. VANCOUVER:  National Hockey League. Viitattu 19.1.2018. (englanniksi)
11. ↑  Ottawa Senators – Vancouver Canucks – October 10th, 2017 *NHL.com*.  10.10.2017. National Hockey League. Viitattu 19.1.2018. (englanniksi)
12. ↑
13. ↑
14. ↑
15. ↑  BEST PLAYER OF THE GAME SELECTED BY THE TEAM (pdf)  5.1.2016. IIHF. Viitattu 30.5.2017. (englanniksi)
16. ↑  BEST PLAYER OF THE GAME SELECTED BY THE TEAM (pdf)  27.4.2014. IIHF. Viitattu 30.5.2017. (englanniksi)